સિંહે વધુમાં આ પુસ્તકમાં તત્કાલિન નાણાં મંત્રી પ્રણવ મુખરજી સાથે પણ લંડન સ્થિત કપારો ગ્રૂપ દ્વારા એસ્કોર્ટ્સના શેર ખરીદવાના મામલે પણ તણાવ સર્જાયો હોવાનું જણાવ્યું છે. ઉલ્લેખનીય છે કે કપારો ગ્રૂપમાં બિઝનેસ જાયન્ટ સ્વરાજ પોલ અને તેમના પરિવારનો મહત્તમ હિસ્સો હતો. તે સમયે યુએક સ્થિત બિઝનેસ જૂથે આરબીઆઈની મંજૂરી પૂર્વે શેર ખરીદવાની પ્રક્રિયા હાથ ધરી હતી. આરબીઆઈએ સરકારને કપારો ગ્રૂપની અરજી ફગાવવા અનુરોધ કર્યો હતો. જો કે તે વખતે કેન્દ્રે આરબીઆઈને મંજૂરી આપવા જણાવ્યું હતું અને બાદમાં આરબીઆઈએ સરકારના આદેશનો અમલ કર્યો હોવાનું સિંહે જણાવ્યું હતું.